  Анжелика Тихонова корреспондент 29-тӥ гудырикошконэ Эгра каргуртысь этнопаркын егитъёслэн «Этнопритяжение» усьтэм ёроскуспо фестивальзылэн йылпумъясь ужрадэз ортчоз. Со сярысь ивортодэтъя «Удмуртия» агентстволэн корреспондентэзлы Эграысь Калыкъёслэн эшъяськон юртысьтызы йӧскалык лулчеберетэз азинтонъя ёзэтэн кивалтӥсь Роман Подлевских вераз. Фестивалез гужем кутсконын радъяны малпаськом вал, но пандемиен сэрен вожвылъяськонъёсты заочной амалэн ортчытӥм ини Роман Подлевских, Эграысь Калыкъёслэн эшъяськон юртысьтызы йӧскалык лулчеберетэз азинтонъя ёзэтэн кивалтӥсьФестивале пыриськисьёс Эграысь Калыкъёслэн эшъяськон юртсы доры арт-объектъёс пуктӥзы. Пӧртэм йӧслыко семьяос «Мы вместе» конкурс улсын асьсэ сярысь веразы. Со сяна, мылкыд карисьёс нуналмысь нуллыны, спортэн вырыны, дорын нуллыны дӥськутъёсын этнообразъёс малпаса туспуктэмъёс лэсьтӥзы но ужрадэз радъясьёслы келязы. Йылпумъясь ужрадын фестивале пыриськисьёс понна мастер-классъёс ортчытозы, вормисьёсты пусъёзы, фестиваль сярысь вералозы. Люкаськемъёсты юромо ӧтем куно – Ижкарысь Bobolenin группа - шулдыртозы Роман Подлевскихлэн кылъёсызъя, фестиваль туэ нырысьсэ ортчиз. Сое радъяны луонлык Удмуртиысь йӧскалык политикая министерстволэн элькунлэсь йӧскалык политикая кун стратегизэ улонэ пыӵатон понна субсидиезлы луыса кылдӥз. Ӵектос 92 сюрс 800 манет утӥз, эшшо 20 сюрс 400 манет ёрос коньдэтысь висъязы.  Тодэ вайытом, та нуналъёсы Удмуртиын чеберлыко куэм басмаосъя «Этника: перезагрузка» творчествоя лаборатория ужа. Тегъёс: Эгра егитъёс Удмуртия фестиваль йӧскалыклулчеберет  